Zatiaľ čo každý normálny človek zostal v šoku z barbarskosti tohoto skutku, vo viacerých kotlebovských skupinách poslúžil útok diskutérom ako inšpirácia. Mário Vidák, ktorý ako "nezávislý publicista" po svojom teatrálnom vystúpení z Kotlebovej ĽSNS, robí pre stranu portál Magazín 1, zdieľal napred na svojej stránke vlastný kompilát o Alene Krempaskej z Inštitútu ľudských práv s názvom "LGBT aktivistka: Kotlebovcov treba rozpustiť!." K názvu inštitútu manipulatívne pridal štyri písmená – LGBT a komentáre na seba nenechali dlho čakať. Článok tu mal 67 komentárov a 59 zdieľaní.